title: Festival Pirineos Sur
text: Pirineos Sur ye un festival musical y cultural que se organiza anyalment en a localidat de Lanuza, en Uesca. Mientres as dos semanas se realizan diferents conciertos asinas como exposicions, tallers, mercatos y pasavilla.
  
  Situación 
  O Festival se troba en a localidat tensina de Lanuza, a poquetz kilometros de Sallent de Galligo. 
  O scenario flotant ye situato en l'entibo de Lanuza y as gradas se troban en a ladera d'a montanya. Tot o enclau ye rodiato por Os Pireneus lo que fa que sía muit polito.
  
  O Festival 
  O prencipal obchectivo d'o Festival ye creyar vinclos de toleracia y comprensión entre as diferents culturas. D'a mesma traza, ye un gran atractivo turistico ta la zona. L'afluencia anyal gosa variar, en 2007 s'amanoron a lo festival más de 50.000 presonas a lo largo d'as más de dos semanas de durada que'n tien.
  
  Os estilos musicals varían dende flamenco, hip hop, salsa u folk dica percusión africana, reggae y jazz.
  Por o scenario han pasato artistas importants internacionalment como Carlinhos Brown, Compay Segundo, Orishas y Alpha Blondy. Igual de important ye l'afluencia d'artista de tot o estato espanyol: Antonio Carmona, José Mercé, Carmen París, Ojos de Brujo, Macaco u Paco de Lucía.
  
  Actividatz Paralelas 
  
  En Sallent de Galligo, localidat vecina y capital d'o municipio, se fan totz os días una serie de actividatz paralelas a los conciertos. 
  Mientres tot o festival se fa o Mercato d'o Mundo, una serie de botigas a on que se puede fer una gambada. Se i pueden trobar tot tipo d'articlos de caracter etnico. Son muit populars os vestitos sudamericans y tamién os diferents obchectos decorativos y feguras africanas. Tamién bi ha quantos puestos con tabiernas a on que se puede minchar comida local y d'atros puestos d'o mundo.
  A diario se fan diversos tallers en as carreras, entre os que se troban dende danzas tribals dica acrobacias aerias. 
  O pasavilla anima as carreras de Sallent con diferents espectaclos funambulescos y chicotz teatros.
  Ta os más chicorrons se i fan actividatz especials que encluyen teatros, cuentacuentos y chuegos infantils.
  
  Edicions 
   
   1994: Africa Negra
   1995: O Mediterranio
   1996: O Caribe
   1997: A Lusofonía
   1998: Cuba. A isla d'a musica
   1999: A musica d'o Islam. As mil y una musicas
   2000: O meridiano zero. En a linia
   2001: Dezaga d'as trazas d'a musica negra
   2002: Especial Rom2003: America Latina
   2003: Os ritmos cruzatos d'America Latina
   2004: As musicas d'o Sahel: O blues d'a muga
   2005: En as muga d'America d'o Norte
   2006: 15 anyos de Pireneus Sur
   2007: Quan o río sona
   2008: Africa Urbis
   2009: Atlantico Negro
   2010: Bicentenario Independencias Latinoámerica
   2011: Tribus Ibericas
   2012: En busca d'o sud
   2013: Metropolis
   2014: Femenín Plural
   2015: Mugas, ¿mezcla o barreta?
   2016: África Futura
   2017: Amaneixer Latín
  
  Pireneus Sur 2008 
  O festival baixo lo tetulo "África Urbis" se realizó d'o 10 a lo 26 de chulio.
  
  Beluns d'os artistas convidatos estioron:
  Peret, Smod, Amadou & Mariam, Tony Allen, Maghrebika, Djamel Laroussi, Bidinte, Bigg, Idir, Alpha Blondy, Johnny Clegg, Cheikha Rabia, Ex-Centric Sound System, Konono Nº 1 entre atros.
  
  Vinclos externos 
   Pirineos Sur Pachina Oficial
  
  Festivals de musica en Aragón
  Festivals etnicos
  Alto Galligo